Tisztelt Szülő / Gondviselő / Étkezést igénybe vevő!

*A Fővárosi Önkormányzat tulajdonában álló épületben működő, és a köznevelési fenntartó (tankerületi központ), vagy szakképzési centrum által működtetett köznevelési vagy szakképző intézményben a közétkeztetési feladatok biztosítása a települési önkormányzat (fővárosi önkormányzat) feladata (1997. évi XXXI.tv.21/A §, Gyvt.) A Fővárosi Önkormányzat e feladatellátási kötelezettségét költségvetési szerve útján, az Étkeztetési Szolgáltató Gazdasági Szervezeten keresztül teljesíti. A szülők/gyermekek/tanulók - köznevelési szempontból - a köznevelési fenntartóval, az étkeztetést tekintve az ÉSZGSZ intézménnyel állnak jogviszonyban.*

**Étkeztetés nyomtatványok**

**(minden tanévben kötelezően be kell küldeni az adatok aktualizálása miatt!!)**

Kérem, hogy a 2025/2026. tanévre vonatkozó intézményi közétkeztetés igénybevételével kapcsolatos

* Szándéknyilatkozat és Igénylőlap tárgyévi - tanévre szóló nyomtatvány nyomtatott nagybetűkkel kitöltött, aláírt példányát,
* kedvezményes étkezésre való jogosultság igénybe vételéhez a szükséges igazolásokat,
* a megjelölt jogszabály szerinti mellékleteket kitöltve, vagy szükség esetén leigazoltatva, és a
* diétás étkezés igénylőlapját, valamint a szakorvosi vagy átmeneti igazolás másolati példányát

az adott köznevelési intézmény étkezés térítési díj beszedése, kezelése feladatokkal megbízott gazdasági ügyintéző részére átadni, vagy részére beszkennelt formában, emailben megküldeni szíveskedjen.

Kérem, hogy a nyomtatványokat intézményen belül kizárólag az ÉSZGSZ gazdasági ügyintézőnek adják át, vagy személyesen az ÉSZGSZ 1134 Budapest, Róbert Károly krt.49-51. szám alatti székhelyén vesszük át, illetve postai úton az ÉSZGSZ 1558 Budapest 139, Pf.71. levelezési címünkre küldjék meg. Kérjük, hogy ügyintézésük során elsődlegesen az elektronikus ügyintézési formát részesítsék előnyben, ehhez központi email címünk: etkezes@eszgsz.hu

**Adatkezelés:**

* Adatkezelési hozzájárulásukat a rendszerünkben az előző években először leadott hozzájárulással elfogadottnak tekintjük mindaddig, amíg a szülő az adatkezelést vissza nem vonja. Ha a szülő az adatkezelési hozzájárulását írásban visszavonja, a továbbiakban étkezési igényét teljesíteni nem tudjuk.
* Ha a szülő-gyermek az étkezést első alkalommal veszi igénybe, a szülőnek az adatkezelési hozzájárulását a program igénybe vételekor kell megadnia, az Igénylőlap és Szándéknyilatkozaton adatkezelési tájékoztatót is aláír.
* Adatkezelési hozzájárulást kérünk a MultiSchool szülői felületén való regisztrálás, első belépés alkalmával. Aki ezt a hozzájárulását önként visszavonja, a rendelési felülethez való hozzáférését megszüntetjük, ezzel teljesítjük kérését.

Bármely további kérdésük esetén keressék fel az Étkeztetési Szolgáltató Gazdasági Szervezet (költségvetési intézmény) honlapját, <https://eszgsz.hu> címen, ahol az étkeztetéssel kapcsolatban friss általános tájékoztatót, nyomtatványokat elektronikus formában, valamint tájékozódásukhoz jogszabályokat is találnak.

*Az adott intézményi sajátosságokat a köznevelési intézmény honlapján keressék. A gazdasági ügyintéző elérhetősége, a beszedésre, kapcsolattartásra vonatkozó adatai a köznevelési intézmény honlapján elhelyezett pl. Étkezési vagy étkeztetési információkban található. A honlapunkon az általános étlap kerül feltöltésre, az adott köznevelési intézményhez rendelt étlap a MultiSchoolban szereplő hivatkozáson keresztül érhető el.*

Amennyiben nem áll módjukban nyomtatni, az ügyintézőtől a papír alapú nyomtatványokat át tudják venni.

Bízom benne, hogy a minőségi étkeztetést biztosító törekvéseink eredményét személyesen is megtapasztalják gyermekeik, igénybe vevőink a tanév során.

Budapest, 2025. március 18.

 **Simonné dr. Németh Katalin**

 GSZ igazgató sk.